Είχα τη χαρά να είμαι το πρώτο άτομο που έμεινε στο συγκεκριμένο διαμέρισμα, εύχομαι και από εδώ καλές δουλειές στα παιδιά. Ένα υπέροχο διαμέρισμα, άρτια οργανωμένο και διακοσμημένο, με όλα τα απαραίτητα για μια άψογη διαμονή. Ήταν όλα πεντακάθαρα και είμαι σίγουρη πως δεν έτυχε επειδή μόλις άνοιξε, φαίνεται ο επαγγελματισμός στην κάθε γωνία του σπιτιού, αλλά και στον Μάριο, τον οποίο γνώρισα. Η επικοινωνία ήταν άψογη και πριν και κατά τη διαμονή, διαθέσιμος ανα πάσα στιγμή για ό,τι προκύψει. Η τοποθεσία είναι ιδανική, δίπλα σε όλα τα μέσα, κεντρικότατα, ήσυχα και ασφαλή. Θα είναι πάντα η πρώτη μου επιλογή για όλα τα επόμενα ταξίδια, το συστήνω ανεπιφύλακτα.